| **Når jeg mener …** | **da sier jeg …** |
| --- | --- |
| en kvinne som driver forretninger |  |
| autoritet, rådighet |  |
| som er kvinne |  |
| nylig valgt |  |
| det å få inntekt av arbeid som du kan leve av |  |
| noe som beskytter |  |
| det å bestemme seg for noe blant to eller flere muligheter |  |
| her: forbrytelser som en vanlig del av samfunnet |  |
| en brutal bruk av fysisk makt |  |
| det å gjøre sterkere |  |
| det å være forskjellig fra noe annet |  |
| en forandring, resultat av forandring |  |
| en kultur preget av overdrevent maskuline trekk |  |
| rett til noe som du får i kraft av en lov eller avtale |  |
| det å drepe noen |  |
| det å gå fremover, bli bedre |  |

# Kvinnene tar styringen

# Løsning Klar Tale nr. 23 / 2024

# Spørsmål og svar:

1.  Hvilket land var først ute med en kvinne som president?

**Svar:** Island var det første landet som fikk en kvinne til president.

2.   Hvilket år ble Vigdís Finnbogadóttir president?

**Svar:** Vigdís Finnbogadóttir ble president i 1980.

3.   Hvor mange land har hatt kvinnelige ledere i perioden 1960 til 2023?

**Svar:** 59 land har hatt kvinnelige ledere i perioden 1960 til 2023.

4. Hvor mange av de folkevalgte i India er kvinner?

**Svar:** En tredjedel av de folkevalgte i India er kvinner.

5. Hvilket land får Claudia Sheinbaum som første kvinnelige president 1. oktober?

**Svar:** Mexico får Claudia Sheinbaum som første kvinnelige president.

6. Hva vil Claudia Sheinbaum jobbe for?

**Svar:** Sheinbaum vil ha færre ulikheter mellom kvinner og menn. Hun vil jobbe mot vold mot kvinner.

7. Hvilket land i Afrika var det som først fikk kvinnelig president?

**Svar:** Liberia var det første landet i Afrika som fikk kvinnelig president.

8. Hvor mange av politikerne i Norge var kvinner i 2022?

**Svar:** 45 prosent av politikerne i Norge var kvinner i 2022.

**Oppgave: Sett ordene på rett sted i teksten. Fasit**

Norges første kvinnelige statsminister

Gro Harlem Brundtland var opprinnelig **lege**. Så ble hun Norges statsminister. Det skjedde i 1981. Ingen andre **kvinner** hadde styrt Norge før henne. Hun var også den yngste statsministeren i Norges historie.

Som lege var hun godt kjent med saken om abort. Som politiker engasjerte hun seg blant annet i denne saken. Hun ville at kvinner skulle få bestemme selv.

Brundtland styrte Norge i flere **perioder**. Hun ledet tre ulike regjeringer **fram** til 1996.

I 2023 kom TV-serien «Makta». I den blir vi kjent med litt av Brundtlands **historie** som politiker. Serien har både sannhet og **løgn** i seg. Det sier skaperne av serien selv.

Brundtland er i dag 85 år **gammel**. Hun er fortsatt **aktiv** i politikken. Hun ble valgt inn i Oslo bystyre i valget i 2023.

Kun én kvinne har vært statsminister etter Brundtland. Det var Erna Solberg fra **partiet** Høyre. Hun **styrte** Norge fra 2013 til 2021.

*Kilder: Store norske leksikon, NRK, Klar Tale*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.